હવે વાત કરીએ પેલા રેકૉર્ડની. જો નરેન્દ્ર મોદી મે 2014માં થનાર લોકસભા ચૂંટણી બાદ દેશના વડાપ્રધાન બને, તો તેમના નામે એક અનોખો રેકૉર્ડ બનશે. નરેન્દ્ર મોદી દેશના એવા પ્રથમ વડાપ્રધાન હશે કે જેમનો જન્મ આઝાદ ભારતમાં થયો છે. દેશમાં પંડિત જવાહરલાલ નહેરૂથી લઈ ડૉ. મનમોહન સિંહ સુધી જેટલાં પણ વડાપ્રધાન બન્યાં છે, તે સૌના જન્મ આઝાદી પહેલાં એટલે કે 15મી ઑગસ્ટ, 1947 પહેલા થયો છે, જ્યારે નરેન્દ્ર મોદી જો વડાપ્રધાન બને, તો તેઓ દેશના એવા પ્રથમ વડાપ્રધાન બનશે કે જેમનો જન્મ 15મી ઑગસ્ટ, 1947 બાદ એટલે કે આઝાદ ભારતમાં થયો છે.